CELEX: 62010TN0399
Language: mt
Date: 2010-09-14 00:00:00
Title: Kawża T-399/10: Rikors ippreżentat fl- 14 ta’ Settembru 2010 — ArcelorMittal España vs Il-Kummissjoni

6.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 301/53
            
         Rikors ippreżentat fl-14 ta’ Settembru 2010 — ArcelorMittal España vs Il-Kummissjoni
   (Kawża T-399/10)
   ()
   2010/C 301/84
   Lingwa tal-kawża: l-Ingliż
   
      Partijiet
   
   
      Rikorrenti: ArcelorMittal España, SA (Gozón, Spanja) (rappreżentanti: A. Creus Carreras u A. Valiente Martin, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla l-Artikoli 1, 2, 3 u 4 tad-Deċiżjoni sa fejn jikkonċernaw ArcelorMittal España, S.A.;
            
         
               —
            
            
               alternattivament, tannulla l-multa imposta fuq ArcelorMittal España, S.A.;
            
         
               —
            
            
               ulterjorment b’mod alternattiv, tnaqqas l-ammont tal-multa imposta fuq ArcelorMittal España, S.A.;
            
         
      Motivi u argumenti prinċipali
   
   Permezz tar-rikors tagħha, ir-rikorrenti titlob l-annullament tal-Artikoli 1, 2, 3 u 4 tad-Deċiżjoni tal-Kummissjoni C(2010) 4387 finali, tat-30 ta’ Ġunju 2010 fil-Każ COMP/38.344 — Azzar użat għall-prestressing, li fiha l-Kummissjoni kkonstatat li r-rikorrenti, flimkien ma’ impriżi oħra, kienet kisret l-Artikolu 101 TFUE u l-Artikolu 53 tal-Ftehim ŻEE billi pparteċipat f’akkordju jew prattika miftehma fis-settur tal-azzar użat għall-prestressing fuq livell pan-Ewropew u/jew nazzjonali/reġjonali. Barra minn hekk, hija titlob l-annullament jew it-tnaqqis tal-multa imposta fuqha.
   Ir-rikorrenti tressaq sitt motivi insostenn ta’ dan ir-rikors.
   L-ewwel nett, ir-rikorrenti ssostni li l-Kummissjoni kisret id-dritt fundamentali għal proċess quddiem qorti imparzjali skont l-Artikolu 6(1) tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali (KEDB) u l-Artikolu 47 tal-Karta tad-Drittijiet Fundamentali sa fejn il-multa ġiet imposta minn awtorità amministrattiva li għandha kemm setgħat ta’ stħarriġ kif ukoll setgħat ta’ sanzjoni.
   It-tieni nett, hija ssostni li l-Kummissjoni wettqet żbalji fil-kalkolu tal-multa, li taw lok għall-impożizzjoni ta’ multa ikbar fuq ir-rikorrenti.
   It-tielet nett, hija ssostni li l-Kummissjoni kkonstatat b’mod żbaljat li r-rikorrenti eżerċitat influwenza determinanti fuq Emesa u Galycas qabel Diċembru 1997.
   Ir-raba’ nett, hija ssostni li l-Kummissjoni rrifjutat illegalment li tagħti immunità parzjali lir-rikorrenti taħt il-punt 23 tal-Avviż dwar il-kooperazzjoni (1), minkejja l-fatt li pprovdiet provi deċiżivi dwar it-tul u l-gravità tal-ksur u, għaldaqstant, issodisfat ir-rekwiżiti indikati fih.
   Fl-aħħar nett, ir-rikorrenti ssostni li l-Kummissjoni applikat b’mod żbaljat iż-“żieda speċifika bħala deterrent” skont il-punt 30 tal-Linji Gwida tal-Kummissjoni tal-2006, dwar il-multi (2), li jirriżulta f’żieda illegali ta’ 20 % fil-multa imposta fuq ir-rikorrenti.
   
      (1)  Avviż tal-Kummissjoni dwar l-immunità minn multi u tnaqqis f’multi f’każijiet ta’ kartell (ĠU Edizzjoni Speċjali bil-Malti: Kapitolu 8, Vol. 2, p. 155)
   
      (2)  Linji Gwida dwar il-kalkolu tal-multi mogħtija skont l-Artikolu 23(2)(a) tar-Regolament Nru 1/2003 (ĠU C 210, p. 2)